
ΠΡΟΕΔΡΙΚΑ ΔΙΑΤΑΓΜΑΤΑ 


Αντικατάσταση των παραιτηθέντων Προέδρου και ενός μέλους του Διοι¬ 
κητικού Συμβουλίου της Εταιρείας «ΚΑΤΑΣΤΗΜΑΤΑ ΑΦΟΡΟ¬ 
ΛΟΓΗΤΩΝ ΕΙΔΩΝ Α.Ε.». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 2 του άρθρου 27 του Ν. 827/1978 «περί 
ρυθμίσεως δασμολογικών θεμάτων και άλλων τινών διατάξεων» (ΦΕΚ 
194/Α·). 


2. Τις διατάξεις του άρθρου 5 του Π.Δ. 86/1979 «περί συστάσεως 
ιδιορρύθμου ανωνύμου εταιρείας κ.λπ.» (ΦΕΚ 17/Α’), όπως τροποποι¬ 
ήθηκε και συμπληρώθηκε με το άρθρο 2 του Π.Δ. 489/1979 (ΦΕΚ 
151/Α·). 

3. Το από 8.11.1990 Π.Δ. «Διορισμός του Διοικητικού Συμβουλίου 
της Εταιρείας “ΚΑΤΑΣΤΗΜΑΤΑ ΑΦΟΡΟΛΟΓΗΤΩΝ ΕΙΔΩΝ 
Α.Ε.”» (ΦΕΚ 775/Β’). 

4. Τις αιτήσεις παραίτησης του Προέδρου και ενός μέλους του Διοι¬ 
κητικού Συμβουλίου της Εταιρείας Α.Ε. Κ.Α.Ε. Τσικλητήρα Ηρακλή 
του Σταύρου και Μορφέτα Σπύρου του Δημητρίου, αντίστοιχα. 

5. Την αριθ. 1007556/116/0006Α/Υ.1160/23.1.92 απόφαση 
του Πρωθυπουργού και του Υπουργού Οικονομικών «Ανάθεση αρμοδιο¬ 
τήτων Υπουργού Οικονομικών στον Υφυπουργό Οικονομικών» (ΦΕΚ 
31/Β-). 

Με πρόταση του Υφυπουργού Οικονομικών, αποφασίζουμε: 

Άρθρο μόνο 

Διορίζουμε Πρόεδρο του Διοικητικού Συμβουλίου της Εταιρείας 
Κ.Α.Ε. Α.Ε. τον μέχρι τούδε Αντιπρόεδρο Μητσοτάκη Νικόλαο του 
Αριστομένους, Ασφαλιστή, τον Σύμπουρα Δημοσθένη του Νικολάου, 
υπάλληλο Υπουργείου Εθνικής Οικονομίας, ως Αντιπρόεδρο και τον 
Χρηστίδη Κων/νο του Χρήστου, Δικηγόρο-Οικονομολόγο, ως μέλος, 
για το υπόλοιπο μέχρι τη λήξη της θητείας του χρονικό διάστημα, ήτοι 
μέχρι και της 7ης Νοεμβρίου 1992. 

Κατά τα λοιπά ισχύει το από 8.11.1991 Προεδρικό Διάταγμα «Διο¬ 
ρισμός του Διοικητικού Συμβουλίου της Εταιρείας “Κ.Α.Ε. Α.Ε.”» 
(ΦΕΚ 775/Β·). 

Στον Υφυπουργό Οικονομικών αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 27 Ιουνίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΚΩΝΣΤΑΝΤΙΝΟΣ ΓΙΑΤΡΑΚΟΣ 

: 1 ♦ — 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

( 2 ) 

Πολιτογράφηση αλλοδαπού. " 

Ο ΥΠΟΥΡΓΟΣ ΕΣΩΤΕΡΙΚΩΝ ^ 

Με την Φ.21669/7862/92/25.6.1992 απόφαση του Υπουργού 















4100 ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


έγινε δεχτή η από 27.2.1992 αίτηση πολιτογράφησης του αλλογενούς 
αλλοδαπού ΕΡΙΚΑΤ Σουχέλ-Αυγερινού του Φαουζί, για απόχτηση της 
Ελληνικής ιθαγένειας. 

Αθήνα, 25 Ιουνίου 1992 

/- Με εντολή Υπουργού 

Ο Γεν. Γραμματέας 
ΝΙΚ. ΤΣΙΤΟΥΡΗΣ 

Αριθ. 32384 (3) 

Καθορισμός των χωρών εφαρμογής των κινήτρων της παρ. 4 του άρ¬ 
θρου 2 του Ν. 1892/90 και των περιοχών τους, καθορισμός των 
κατά περίπτωση ανώτατου και κατώτατου επιχορηγούμενου ύψους 
παραγωγικών επενδύσεων και καθορισμός του συνολικού ποσού επι¬ 
χορηγήσεων που εγκρίνέται γι’ αυτές για το Β'/ εξάμηνο 1992. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του Ν. 1892/90 «Για τον εκσυγχρονισμό και την 
ανάπτυξη και άλλες διατάξεις», όπως ισχύει και ειδικότερα το τρίτο εδά¬ 
φιο της παραγράφου 8 του άρθρου 6 αυτού. 

2. Τις διατάξεις του Ν. 1558/85 (ΦΕΚ 137 Α/26.7.85) «Κυβέρ¬ 
νηση και Κυβερνητικά Όργανα». 

3. Τις διατάξεις της Υ1687/17.2.92 (ΦΕΚ 104/Β/17.7.92) κοι¬ 
νής απόφασης του Πρωθυπουργού και Υπουργού Εθνικής Οικονομίας 
«Καθορισμός αρμοδιοτήτων των Υφυπουργών Εθνικής Οικονομίας», 
αποφασίζουμε: 

Άρθρο 1 

Η διάταξη της παραγράφου 4 του άρθρου 2 του Ν. 1892/90 έχει 
εφαρμογή για το σύνολο της επικράτειας της Αλβανίας. 

Άρθρο 2 

1. Για την εφαρμογή της παραγράφου 4 του άρθρου 2 του Ν. 1892/ 
90, τα ανώτατα και κατώτατα κατά περίπτωση όρια παραγωγικής 
επένδυσης ή τμήματός της για το οποίο παρέχεται επιχορήγηση, καθο¬ 
ρίζονται ως εξής: 

15 έως 100 εκατ. δρχ. για επενδύσεις ή τμήμα τους που πραγματο¬ 
ποιούνται στον μεταποιητικό, τον τουριστικό τομέα και τον πρωτογενή 
τομέα, σύμφωνα με τις περιπτώσεις (α), (β) και (ιβ) της παραγράφου 1 
του άρθρου 2 του νόμου αυτού. 

2. Το συνολικό ύψος της παραγωγικής επένδυσης μπορεί να υπερ¬ 
βαίνει τα καθοριζόμενα στην προηγούμενη παράγραφο κατά περίπτωση 
ποσά, πλην όμως για το πέραν των παραπάνω καθοριζόμενων ανώτα¬ 
των ορίων τμήμα της επένδυσης, δεν παρέχεται επιχορήγηση. 

Άρθρο 3 

Το συνολικό ποσό των επιχορηγήσεων που θα εγκριθούν για την υπα¬ 
γωγή επενδύσεων της παραγράφου 4 του άρθρου 2 του Ν. 1892/90 
στις διατάξεις του νόμου αυτού κατά το δεύτερο εξάμηνο 1992, καθορί¬ 
ζεται στο ύψος του 1 δια. δρχ. σύμφωνα με τα οριζόμενα στην παρά¬ 
γραφο 2 του άρθρου 4 της 25457/9.1.92 υπουργικής απόφασης «Κα¬ 
θορισμός κονδυλίων επιχορηγήσεων έτους 1992 σύμφωνα με το δεύ¬ 
τερο εδάφιο της παραγράφου 8 του άρθρου 6 του Ν. 1892/90», όπως 
αυτή τροποποιήθηκε με την 32383/24.6.92 όμοια. 

Άρθρο 4 

Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα της Κυβερνή¬ 
σεως. 

Αθήνα, 25 Ιουνίου 1992 

. Ο ΥΦΥΠΟΥΡΓΟΣ 

ΚΩΝ/ΝΟΣ ΔΟΥΣΗΣ 


Αριθ. 2053150/3052/0023 (4) 

Έκδοση Ομολογιακού Δανείου πενταετούς διάρκειας κυμαινομένου επι¬ 
τοκίου με ημερομηνία έκδοσης την 30 Ιουνίου 1992. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του Ν. 1914/90 «Εκσυγ¬ 
χρονισμός και ανάπτυξη του δημόσιου τομέα και της κεφαλαιαγοράς, 
φορολογικές ρυθμίσεις και άλλες διατάξεις». 

2. Την αριθμ. 194907/22.11.1969 απόφαση του Υπουργού Οικο¬ 
νομικών «Περί δαπανών εκδόσεως και εξυπηρετήσεως κ.λπ. Κρατικών 
δανείων». 

3. Την κοινή απόφαση Πρωθυπουργού και Υπουργού Οικονομικών 
αρ. Υ 1660/1007556/116/0006Α/23.Γ.1992 «Ανάθεσή αρμοδιο¬ 
τήτων Υπουργού Οικονομικών, στον Υφυπουργό Οικονομικών». 

4. Την κοινή απόφαση Πρωθυπουργού και Υπουργού Εθν. Οικονο¬ 
μίας αρ. Υ 1687/17.2.1992 ΦΕΚ Β (104) «Ανάθεση αρμοδιοτήτων 
Υπουργού Εθνικής Οικονομίας στον Υφυπουργό Εθνικής Οικονομίας», 
αποφασίζουμε: 

Την έκδοση Ομολογιακού Δανείου πενταετούς διάρκειας, κυμαινομέ- 
νου επιτοκίου, με ημερομηνία έκδοσης την 30 Ιουνίου 1992. 

I. Το δάνειο αντιπροσωπεύεται με ομόλογα ονομαστικής αξίας 

200.000, 500.000, 1.000.000, 5.000.000, 10.000.000, 

20.000.000, 50.000.000 και 100.000.000 δραχμών. 

II. Τα ομόλογα είναι ανώνυμοι τίτλοι στον κομιστή και έχουν προ- 
σαρτημένα τοκομερίδια, ένα για κάθε έτος, μετά την ετήσια περίοδο χά- 
ριτος των τόκων. Στα τοκομερίδια αναγράφεται η υποχρέωση καταβο¬ 
λής τόκου στον κομιστή κατά την ημερομηνία πληρωμής τους 
(30.6.1994, 30;6.1995, 30.6.1996 και 30.6.1997). 

ΓΕΝΙΚΟΙ ΟΡΟΙ 

1. Τα ομόλογα του Ελληνικού Δημοσίου κυμαινομένου επιτοκίου, εί¬ 
ναι οινώνυμοι τίτλοι στον κομιστή. 

2. Τα ομόλογα αποφέρουν τόκο με επιτόκιο κυμαινόμενο που καθορί¬ 
ζεται για κάθε έτος (ετήσια τοκοφόρος περίοδος), προσδιορίζεται πέντε 
(5) εργάσιμες ημέρες πριν την έναρξη της κάθε ετήσιας τοκοφόρου πε¬ 
ριόδου, με κοινές αποφάσεις των Υπουργών Εθνικής Οικονομίας και Οι¬ 
κονομικών και είναι ίσο με το επιτόκιο των εντόκων γραμματίων ετή¬ 
σιας διάρκειας που ισχύει κατά το χρόνο προσδιορισμού, πλέον ενός πε¬ 
ριθωρίου 0,125% ετησίως. 

Η σχετική κοινή απόφαση καθορισμού του επιτοκίου ανακοινώνεται 
μέσω των μαζικών μέσων ενημέρωσης. 

Ειδικά για την πρώτη ετήσια τοκοφόρο περίοδο 30.6.1992 έώς 
30.6.1993 το επιτόκιο των ομολόγων ορίζεται σε 21%. 

3. Για την πρώτη τοκοφόρο περίοδο, 30.6.1992 έως 30.6.1993 ο 
τόκος θα υπολογισθεί δεδουλευμένος, προς το ανωτέρω επιτόκιο 
(21%), δεν θα καταβληθεί αλλά θα κεφαλαιοποιηθεί στο τέλος της το- 
κοφόρου αυτής περιόδου (30.6.1993). 

Στις 30.6.1993 θα προκύψει νέο κεφάλαιο επί του οποίου στο εξής 
θα υπολογίζεται ο σχετικός τόκος. 

Μετά τη λήξη της ετήσιας περιόδου χάριτος για τους τόκους, ο τόκος 
θα υπολογίζεται κάθε έτος δεδουλευμένος προς το εκάστοτε ισχύον επι¬ 
τόκιο των εντόκων γραμματίων ετήσιας διάρκειας, πλέον περιθωρίου 
0,125% ετησίως, όπως αναλυτικά περιγράφεται στον όρο 2 και θα κα¬ 
ταβάλλεται ετησίως με πρώτη καταβολή την 30.6.1994 και στις (αντί¬ 
στοιχες ημερομηνίες τα επόμενα έτη, δηλαδή στις 30.6.1995, 
30.6.1996 και 30.6.1997, με την προσκόμιση του σχετικού τοκομερι¬ 
δίου. Ο τόκος υπολογίζεται με βάση έτος 360 ημερών και μήνα 30 ημε¬ 
ρών. 

4. Τα ομόλογα διατίθενται στο άρτιο. 

5. Τα ομόλογα είναι πληρωτέα την ημέρα της λήξης τους. Εάν η 
λήξη τους συμπέσει με μη εργάσιμη ημέρα, η εξόφληση θα γίνει την 
αμέσως επόμενη εργάσιμη χωρίς να πληρωθεί πρόσθετος τόκος. 

Εάν προσκομιστούν για εξόφληση μετά τη λήξη τους δεν αποφέρουν 
τόκο για το χρονικό διάστημα από τη λήξη τους μέχρι την προσκόμισή 
τους για εξόφληση. 

6. Η αξίωση των κομιστών για μεν το κεφάλαιο υπόκειται σε δεκαετή 
παραγραφή που αρχίζει από την ημερομηνία λήξεως του τίτλου, για δε 
τους τόκους σε πενταετή παραγραφή που αρχίζει από την ημερομηνία 
πληρωμής που αναγράφεται στο κάθε τοκομερίδιο. 

7. Η διάθεση των τίτλων γίνεται από την Τράπεζα Ελλάδος, βάσει 
ειδικής σύμβασης διαχείρισης μεταξύ του Ελληνικού Δημοσίου και της 
Τράπεζας της Ελλάδας. 

Η εξόφληση των τίτλων και η πληρωμή των τοκομεριδίων γίνεται 
από την Τράπεζα της Ελλάδος, και Πιστωτικά Ιδρύματα που έχουν 
εξουσιοδοτηθεί από την Τράπεζα Ελλάδος. 

8. Οι τόκοι των ομολόγων απαλλάσσονται παντός φόρου, τέλους ή 

άλλης επιβάρυνσης. . ■ ■ - - 

Οι τίτλοι και η μεταβίβασή τους απαλλάσσονται των τελών χαρτοσή- 
μου. 

Επίσης απαλλάσσονται παντός φόρου, τέλους ή άλλης επιβάρυνσης 
και οι εξοφλήσεις των τόκων. 

9. Οι γενικοί όροι αναγράφονται περιληπτικά στην αντίθετη όψη των 
ομολόγων. 

III . Τα ομόλογα απαρτίζονται από το στέλεχος, το αώμα καί τα τοκο¬ 
μερίδια. Είναι τυπωμένα σε ειδικό υδατογραφημένο χαρτί με τις μεθό¬ 
δους της έμμεσης τυπογραφικής και χαλκογραφικής εκτύπωσης. 

IV. Η εκτύπωση των τίτλων γίνεται σε χαρτί βάρους 90 γραμμαρίων 
κατά τετραγωνικό μέτρο που φέρει υδατογράφημα με κόσμημα διπλό 
ανθέμιο και τις λέξεις «ΕΛΛΗΝΙΚΟΝ ΔΗΜΟΣΙΟΝ», 

V. Διαστάσεις: 

α. Τίτλου περιλαμβανομένου του στελέχους 
Ομόλογα με τέσσερα (4) τοκομερίδια 300 X 200 χιλιοστά 

β. Στελέχους 30 X 200 χιλιοστά 

γ. Σώματος τίτλου 168 X 200 χιλιοστά 

δ. Τοκομεριδίου 45 X 95 χιλιοστά 

VI. 1. Στην πρόσθια όψη του τίτλου αποδίδονται με χαλκογραφική ' 
εκτύπωση το πλαίσιο του σώματος και τα πλαίσια των τοκομεριδίων. 

Με έμμεση τυπογραφική (ξηρά οίίδβΐ) και με τυπογραφική εκτύπωση 
αποδίδονται σε όλες τις αξίες. 

α. Το ενιαίο ασφαλιστικό πολύχρωμο δάπεδο με ίριδα και κόσμήμα 
με το έτος της έκδοσης στο κέντρο του σώματος, το οποίο αναγράφεται 
και σε κάθε τοκομερίδιο. 

β. Το τρέχον ασφαλιστικό διακοσμητικό στη θέση διαχωρισμού του 
στελέχους από το σώμα. 

γ. Οι επισημάνσεις της αξίας τα κείμενα και η υπογραφή του Υπουρ¬ 
γού Οικονομικών. 

δ. Ο αύξων αριθμός στο στέλεχος το σώμα και τα τοκομερίδια. 

2. Στην οπίσθια όψη με έμμεση τυπογραφική εκτύπωση αποδίδονται 
, με ένα χρώμα τα ασφαλιστικά πλαίσια του σώματος και των τοκομερι- - 
δίων και με άλλο χρώμα τα κείμενα και η λέξη «ΑΚΥΡΟ» στη θέση του 
άκυρου τοκομεριδίου. 

VII. Χρώματα 

Όλες οι αξίες έχουν το ίδιο χρώμα δαπέδου, κειμένων, αριθμήσεως 
και οπίσθιας όψης, διαφέρει δε κατά αξία μόνο το κύριο χρώμα του 
ασφαλιστικού πλαισίου. 

1) Πρόσθια όψη · ; ; ’ " 

α) Δάπεδο: Πολύχρωμο με ίριδα 

β) Κύριο χρώμα ασφαλιστικών πλαισίων χαλκογραφικής εκτύπω¬ 
σην 

Αξία 200.000 - Σειρά Α κυανό 
Αξία 500.000 - Σειρά Β ιώδες ~ 

Αξία 1.000.000 - Σειρά Γ καφέ 
Αξία 5.000.000 - Σειρά Δ βαθύ κυανό 
Αξία 10.000.000 - Σειρά Ε κόκκινο 
Αξία 20.000.000 - Σειρά Ζ πορτοκαλί 
Αξία 50.000.000 - Σειρά Η πράσινο 
Αξία 100.000.000 - Σειρά Θ ανοικτό ιώδες 
. γ) Κείμενα: βαθύ καφέ 
δ) Αρίθμηση: κόκκινο 

2) Οπίσθια όψη 

α) Πλαίσιο: ανοικτό ιώδες 
β) κείμενα: γκρι - κυανό 

VIII. Το κείμενο των ομολόγων του Δημοσίου πενταετούς διάρκειας, 
κυμαινομένου επιτοκίου, έκδοσης 30.6.1992 έχει ως εξής: 

1) Στέλεχος 

ΣΤΕΛΕΧΟΣ ΟΜΟΛΟΓΟΥ ΕΛΛΗΝΙΚΟΥ ΔΗΜΟΣΙΟΥ 

(Ν. 1914/90 αρ. 31 και 32) ΣΕΙΡΑ.ΑΡ...... 

ΕΚΔΟΣΗ, 30 ΙΟΥΝΙΟΥ 1992 ΛΗΞΗ 30 ΙΟΥΝΙΟΥ 1997 


ΟΝΟΜΑΣΤΙΚΗ ΑΞΙΑ ΔΡΧ. 


2) Σώμα Ομολόγου 

ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΟΙΚΟΝΟΜΙΚΩΝ 
ΓΕΝΙΚΟ ΛΟΓΙΣΤΗΡΙΟ ΤΟΥ ΚΡΑΤΟΥΣ 
ΟΜΟΛΟΓΟ ΕΛΛΗΝΙΚΟΥ ΔΗΜΟΣΙΟΥ 
ΚΥΜΑΙΝΟΜΕΝΟΥ ΕΠΙΤΟΚΙΟΥ 
ΕΚΔΙΔΕΤΑΙ ΣΥΜΦΩΝΑ ΜΕ ΤΙΣ ΔΙΑΤΑΞΕΙΣ 
ΤΩΝ ΑΡΘΡΩΝ 31 & 32 του Ν. 1914/90 
(ΦΕΚ 178 Τ.Α) 

ΣΕΙΡΑ.. 

-ΑΡΙΘΜΟΣ.ί . 

ΕΠΙΤΟΚΙΟ ΚΥΜΑΙΝΟΜΕΝΟ 
ΠΕΝΤΑΕΤΗΣ ΔΙΑΡΚΕΙΑ 1992-1997 
ΟΝΟΜΑΣΤΙΚΗ ΑΞΙΑ 
ΔΡΧ.: 

( . ) 

ΤΟ ΟΜΟΛΟΓΟ ΕΙΝΑΙ ΠΛΗΡΩΤΕΟ ΣΤΟΝ ΚΟΜΙΣΤΗ ΣΤΙΣ 30 
ΙΟΥΝΙΟΥ 1997 

Αθήνα 30 Ιουνίου 1992 
Ο ΥΠΟΥΡΓΟΣ ΤΩΝ ΟΙΚΟΝΟΜΙΚΩΝ 
ΙΩΑΝΝΗΣ ΠΑΛΑΙΟΚΡΑΣΣΑΣ 

3) Τοκομερίδια 
α) Κύρια όψη 

• -·■■· ΕΛΛΗΝΙΚΗ ΔΗΜΟΚΡΑΤΙΑ 

ΥΠΟΥΡΓΕΙΟ ΟΙΚΟΝΟΜΙΚΩΝ 
ΓΕΝΙΚΟ ΛΟΓΙΣΤΗΡΙΟ ΤΟΥ ΚΡΑΤΟΥΣ 
ΤΟΚΟΜΕΡΙΔΙΟ ΟΜΟΛΟΓΟΥ ΕΛΛΗΝΙΚΟΥ ΔΗΜΟΣΙΟΥ 
ΚΥΜΑΙΝΟΜΕΝΟΥ ΕΠΙΤΟΚΙΟΥ 
ΕΚΔΟΣΗ 30 Ιουνίου 1992 

ΣΕΙΡΑ... 

ΑΡΙΘΜΟΣ. 

ΤΟΚΟΜΕΡΙΔΙΟ ΠΛΗΡΩΤΕΟ ΣΤΟΝ ΚΟΜΙΣΤΗ ΣΤΙΣ 30 
ΙΟΥΝΙΟΥ...... ΠΡΟΣ ΕΠΙΤΟΚΙΟ ΠΟΥ ΚΑΘΟΡΙΖΕΤΑΙ 5 

ΣΤΗΝ ΑΡΧΗ ΤΗΣ ΤΟΚΟΦΟΡΟΥ ΠΕΡΙΟΔΟΥ ΣΥΜΦΩΝΑ ΜΕ 
ΤΟΥΣ ΟΡΟΥΣ ΕΚΔΟΣΕΩΣ ΤΟΥ ΔΑΝΕΙΟΥ 

β) Αντίθετη όψη 

ΤΟ ΤΟΚΟΜΕΡΙΔΙΟ ΑΥΤΟ ΕΙΝΑΙ ΠΛΗΡΩΤΕΟ ΣΤΟΝ 
ΚΟΜΙΣΤΗ 

ΠΑΡΑΓΡΑΦΕΤΑΙ ΚΑΙ ΑΚΥΡΩΝΕΤΑΙ ΠΕΝΤΕ ΧΡΟΝΙΑ ΜΕΤΑ 
ΤΗΝ ΗΜΕΡΟΜΗΝΙΑ ΠΛΗΡΩΜΗΣ ΠΟΥ ΑΝΑΓΡΑΦΕΤΑΙ Σ’ 
ΑΥΤΟ. 

. IX. Τα ομόλογα φέρουν την υπογραφή του Υπουργού Οικονομικών 
που τίθεται στο σώμα του τίτλου με μηχανικό μέσο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 29 Ιουνίου 1992 

οι ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΚΩΝ. ΔΟΥΣΗΣ ΚΩΝ. ΓΙΑΤΡΑΚΟΣ 

—- 4 - 

Αριθ. 73320/1906 (5) 

Ίδρυση μόνιμου καταφυγίου θηραμάτων στην περιοχή κοινότητας 
Αγίου Λουκά Δασαρχείου Αλιβερίου. 

ν . Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις των άρθρων 253 και 254 παρ. 1, 2, 3, 4 του Ν.Δ. 
86/69, καθώς έχουν αντικατασταθεί με τα άρθρα 3 και 4 παρ. 5,6,7, 
8 του Ν. 177/75, 8 Π.Δ. 402/88 και της αριθ. 414985/ 

1 29.11.1985 (ΦΕΚ 757/Β/18.12.1985) κοινής απόφασης των Υφυ¬ 
πουργού Εθνικής Οικονομίας και Αναπληρωτή Υπουργού Γεωργίας 
«Μέτρα διαχείρισης της άγριας πτηνοπανίδας». 

2. Την αριθ. 915/14.4.1992 αναφορά του Δασαρχείου Αλιβερίου σε 
συνδυασμό με τη σκοπιμότητα ίδρυσης μόνιμου καταφυγίου θηραμάτων 
για προστασία, ανάπτυξη, αναπαραγωγή και εκμετάλλευση του Θήρα- 

ματικού κεφαλαίου και της άγριας πανίδας γενικά, αποφασίζουμε: 

Ιδρύουμε μόνιμο καταφύγιο θηραμάτων και απαγορεύουμε για αόρι¬ 
στο χρόνο, τη Θήρα κάθε θηράματος σε 15.605 στρέμματα μερικώς δα- 
σοσκεπούς έκτασης, που πληροί τις προϋποθέσεις προς κάλυψη των βα¬ 
σικών αναγκών του 1 θηράματος σε ό,τι αφορά την ησυχία, τροφή και 
νερό, στην περιοχή κοινότητας Αγίου Λουκά Δασαρχείου Αλιβερίου Ν. 
Εύβοιας καί που ορίζεται ως εξής: 

Αρχίζει από τη γέφυρα Βολιώτη, κοινότητας Αγ. Λουκά, ανεβαίνει 
το δρόμο που περνά από τον Άγιο Ιωάννη το Θεολόγο με κατεύθυνση 
τον οικισμό Γαβαλά μέχρι τα βόρεια όρια της περϊφραξης του λιγνιτωρυ¬ 
χείου, από εκεί με βόρεια κατεύθυνση ακολουθεί ανερχόμενο αγροτικό 
δρόμο προς δεξαμενή Αγίου Λουκά μέχρι σταυροδρόμι. Από εκεί συνεχί¬ 
ζει αριστερά τον αγροτικό δρόμο που συναντά τον κεντρικό δρόμο Αγίου 
Λουκά - Κρύας Βρύσης, διέρχεται την Κρύα Βρύση, εξοχική κατοικία 
Βαλμά συνεχίζει το δρόμο προς Γαβαλά μέχρι τη διασταύρωση προς 
Αγίους Αναργύρους και οικισμό Γαβαλά. Από εκεί συνεχίζει το δρόμο 
προς Γαβαλά μέχρι τη διασταύρωση με τον ασφαλτόδρομο - επαρχιακό 
δρόμο Αλιβέρι - Λάτα - Γαβαλάς, τον οποίο ακολουθεί μέχρι το ύψος 
του νεκροταφείου Αλιβερίου. Από εκεί με νοητή ευθεία γραμμή περνά 
έξω από το νεκροταφείο Αλιβερίου, συνεχίζει προς τη δεξαμενή και κα- 
τέρχεται πάλι με νοητή ευθεία γραμμή στο δεύτερο φυλάκιο της Δ.Ε.Η. 
επί του επαρχιακού ασφαλτόδρομου Αλιβέρι - Άγιος Λουκάς, τον οποίο 
ακολουθώντας στη συνέχεια φθάνει στη γέφυρα Βολιώτη απ’ όπου και 
άρχισε. · , 

Η δίωξη των επιβλαβών θηραμάτων μέσα στο καταφύγιο, ενεργείται 
σύμφωνα με τα άρθρα 4 παρ. 7 του Ν. 177/75 και 3 της αριθ. 
414985/29.11.85 κοινής απόφασης. 

Οι παραβάτες τιμωρούνται με τις ποινές που προβλέπονται από τα 
άρθρα 287 παρ. 9 του Ν.Δ. 86/69 «Δασικός Κώδικας» ή 9 παρ. 3 της 
αριθ. 414985/29.11.85 (ΦΕΚ 757/Β/18.12.85) κοινής απόφασης 
«Μέτρα διαχείρισης της άγριας πτηνοπανίδας». 

Η απόφαση αυτή να δημοσιευθεί στην Εφημερίδα της Κυβερνήσεως 
και θα ισχύει από το κυνηγετικό έτος 1992 - 1993. 

Αθήνα, 30 Ιουνίου 1992 

Ο ΥΠΟΥΡΓΟΣ 

ΣΩΤ. ΧΑΤΖΗΓΑΚΗΣ 
-♦-— 

Αριθ. 19833/48 (6) 

Μεταβίβαση αρμοδιοτήτων και εξουσίας υπογραφής «Με Εντολή 
Υπουργού» στους Γενικό Γραμματέα του Υπουργείου Μεταφορών 
κάι Επικοινωνιών και Γενικό Διευθυντή του Ταχ. Ταμιευτηρίου, κα¬ 
θώς και μεταβίβαση εξουσίας υπογραφής «Με Εντολή Υπουργού» 
στους Προϊσταμένους Διευθύνσεων και Τμημάτων της Κεντρικής 
Υπηρεσίας και των Περιφερειακών Υπηρεσιών του Ταχυδρομικού 
; Ταμιευτηρίου. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: α) των άρθρων 16, 25 και 29 του Ν. 1558/85 
«Κυβέρνηση και Κυβερνητικά Όργανα» (ΦΕΚ 137Α'/1985), β) του 
Π.Δ. 224/1988 «Οργανισμός του Ταχ. Ταμιευτηρίου» (ΦΕΚ 96Α'/ 


2. Το Π.Δ. 427/1990 «Σύσταση Γενικής Διεύθυνσης στο Ταχ. Τα¬ 
μιευτήριο» (ΦΕΚ 163Α’/1990). 

3. Τις διατάξεις της παραγρ. 2 του άρθρου 78 του Ν. 1892/1990 
«Για την ανάπτυξη και τον εκσυγχρονισμό και άλλες διατάξεις» (ΦΕΚ 
101Α’/1990). 

4. Τη με αριθμό 20759/28.11.1990 Κοινή Υπουργική Απόφαση 
«Περιορισμός των υπογραφών στα Διοικητικά έγγραφα» (ΦΕΚ 760Β'/ 
1990) των Υπουργών Προεδρίας της Κυβέρνησης και Μεταφορών και 
Επικοινωνιών. 

5. Την ανάγκη να διασφαλισθεί η εύρυθμη και αποδοτική λειτουργία 


των Υπηρεσιών του Ταχ. Ταμιευτηρίου και η ταχεία διεκπεραίωση των 
υποθέσεών του στα πλαίσια της κάθετης αποκέντρωσης, αποφασί¬ 
ζουμε: _ 

Άρθρο 1 

Μεταβιβάζουμε στους, Γενικό Γραμματέα του Υπουργείου Μεταφο¬ 
ρών και Επικοινωνιών, Γενικό Διευθυντή του Ταχ. Ταμιευτηρίου, κα¬ 
θώς και στους Προϊσταμένους των Οργανικών μονάδων της Κεντρικής 
και των Περιφερειακών Υπηρεσιών του Ταχ. Ταμιευτηρίου τις αρμοδιό¬ 
τητες κάι το δικαίωμα να υπογράφουν με «Εντολή Υπουργού» κατά πε¬ 
ρίπτωση αποφάσεις, εντολές, εισηγήσεις και πράξεις στα πλαίσια των 
αρμοδιοτήτων τους, κατά τα ειδικότερα οριζόμενα στα ακόλουθα άρθρα: 

Άρθρο 2 

Αρμοδιότητες και δικαίωμα υπογραφής Γενικού Γραμματέα 
Υπουργείου Μεταφορών και Επικοινωνιών. 

1. Στο Γενικό Γραμματέα του Υπουργείου Μεταφορών και Επικοι¬ 
νωνιών, μεταβιβάζεται η εξουσία για την άσκηση της αρμοδιότητας που 
αναφέρεται στην εκπροσώπηση του Ταχυδρομικού Ταμιευτηρίου στις 
σχέσεις του με την Ένωση Ταμιευτηρίων Ε.Ο.Κ. και το Διεθνές Ινστι¬ 
τούτο Ταμιευτηρίων. 

2, Στο Γενικό Γραμματέα του Υπουργείου Μεταφορών και Επικοι¬ 
νωνιών μεταβιβάζονται επίσης οι αρμοδιότητες και το δικαίωμα να 
υπογράφει με «Εντολή Υπουργού». -· 

- Προτάσεις - Εισηγήσεις στο Υπουργείο Προεδρίας της Κυβέρνη¬ 
σης για έγκριση πρόσλήψης προσωπικού στο Ταχυδρομικό Ταμιευτή¬ 
ριο. 

- Προτάσεις - Εισηγήσεις προς τις αρμόδιες υπηρεσίες άλλων 
Υπουργείων για έγκριση πραγματοποίησης υπερωριακής εργασίας κα¬ 
θώς και για έγκρισή πραγματοποίησης νυχτερινήςε εργασίας ως και ερ¬ 
γασίας κατά τις Κυριακές του προσωπικού μονίμου και επί συμβάσει 
;ου Ταχ. Ταμιευτηρίου. 

— Αδειες για την αποστολή υπαλλήλων με οποιαδήποτε σχέση ερ¬ 
γασίας, πλην Γενικού Διευθυντού και Προϊσταμένων Διευθύνσεων, στο 
Εξωτερικό για υπηρεσιακούς λόγους. 

- Χορήγηση κανονικών αδειών (με ή χωρίς αποδοχές) στο Γενικό 
Διευθυντή του Ταχ. Ταμιευτηρίου. 

- Κύρωση Πινάκων Επιτυχίας που καταρτίστηκαν με τη διαδικασία 
της επιλογής και· εκδίκαση ενστάσεων κατά των πινάκων αυτών. · 

- Απαντητικά έγγραφα σε αιτήσεις επανεξέτασης ή αναφορές παρα¬ 
πόνων, ή καταγγελίες πολιτών κατά πράξεων ή παραλείψεων του Γενι¬ 
κού Διευθυντού; του Ταχ. Ταμιευτηρίου. 

Άρθρο 3 

1. Μεταβιβάζονται στο Γενικό Διευθυντή του Ταχ. Ταμιευτηρίου οι 
αρμοδιότητες και το δικαίωμα να υπογράφει με «Εντολή Υπουργού» 
κατά περίπτωση, που αναφέρονται σε θέματα: 

- Προγραμματισμού των δραστηριοτήτων και συντονισμού της λει¬ 
τουργίας όλων των Υπηρεσιών του Ταχ. Ταμιευτηρίου που προΐσταται, 
καθώς και αξιολόγησης του κόστους και της ποιότητας των αποτελε¬ 
σμάτων τους. 

- Εξειδίκευσης, συγκριτικής ανάλυσης και αξιολόγησης της ακο¬ 
λουθούμενης πολιτικής για το Ταχ. Ταμιευτήριο, και διατύπωσης εναλ¬ 
λακτικών προτάσεων και εισηγήσεων προς τα υπερκείμενα Όργανά. 

- Εξασφάλισης συνεργασίας και συντονισμού με άλλα Υπουργεία 
και λοιπούς φορείς του Δημόσιου τομέα. 

- Αξιολόγησης των Προϊσταμένων των Διευθύνσεων και Καταστη¬ 
μάτων, του Ταχ. Ταμιευτηρίου και εκτίμησης με ειδική σημείωση, της 
αξιολόγησης από αυτούς των Προϊσταμένων Τμημάτων, καθώς και 
αξιοποίησης και ανάπτυξης του υπηρετούντος προσωπικού. 

- Ασκησης εποπτείας και ελέγχου των Υπηρεσιών του Ταχ. Τα¬ 
μιευτηρίου και η μέριμνα για την ομαλή και εύρυθμη λειτουργία των 
υπηρεσιών του. 

- Σύνταξης ετήσιας 'εκθεσης πεπραγμένων και αποτελεσμάτων της 
όλης γενικά δραστηριότητας του Ταχ. . Ταμιευτηρίου. 

- Λήψης απόφασης για τις διαφωνίες μεταξύ του Τμήματος Ελε¬ 
γκτηρίου και άλλων Τμημάτων, που αναφέρονται σε θέματα τα οποία 
προκύπτουν από έλεγχο που έκανε το Τμήμα Ελεγκτηρίου. 

- Ορισμός μελών και Γραμματέα Επιτροπής Πλειστηριασμών Εκτι¬ 
μητή, καθώς και του υπαλλήλου του Ταχ. Ταμιευτηρίου που εκτελεί 
χρέη κήρυκα. 

- Χορήγησης κανονικών και αναρρωτικών (με ή χωρίς αποδοχές) 
αδειών, σε υπαλλήλους Προϊσταμένους Διευθύνσεων Κεντρικών και Πε¬ 
ριφερειακών ή αυτοτελών Οργανικών μονάδων, καθώς και άνευ αποδο¬ 
χών αδείας, σε υπαλλήλους, του άρθρου 6 παραγρ. 5 του Ν. 1682/87 
ύστερα από σύμφωνη γνώμη του Υπηρεσιακού Συμβουλίου. 

- Απαντητικών εγγράφων σε αιτήσεις επανεξέτασης ή οιναφορές πα¬ 
ραπόνων ή καταγγελίες πολιτών κατά πράξεων ή παραλείψεων Προϊ¬ 
σταμένων Διευθύνσεων Κεντρικών και Περιφερειακών Οργανικών μο¬ 
νάδων Τοιχ. Ταμιευτηρίου. ; · 

- Εισηγήσεις στο Διοικητικό Συμβούλιο του Ταχυδρομικού Ταμιευ¬ 
τηρίου για κάθε θέμα που αφορά αυτό και προτάσεις για τη λήψη ανα¬ 
γκαίων μέτρων για τη βελτίωση της λειτουργίας των Υπηρεσιών και 
την πρόοδο των εργασιών του. 

- Εγκυκλίους διαταγές και οδηγίες προς τις αρμόδιες Υπηρεσίες 
του Ταχ. Ταμιευτηρίου για τη μεθόδευση και το συντονισμό της δραστη- 
ριότητάς τους με σκοπό την εύρυθμη και αποτελεσματική υλοποίηση 
της Κυβερνητικής Πολιτικής. 

- Μέριμνα για την εκτέλεση των αποφάσεων του Διοικητικού Συμ¬ 
βουλίου από τις καθ’ ύλην αρμόδιες Οργανικές Μονάδες, και επιμέλεια 
για την ταχεία διεξαγωγή και διεκπεραίωση όλων των υποθέσεων τις 
οποίες διαχειρίζονται οι υπηρεσίες του Ταχ. Ταμιευτηρίου. 

- Έγγραφα προς τις Περιφερειακές Υπηρεσίες με τα οποία δίνονται 
λύσεις σε σοβαρά θέματα που προκύπτουν κατά την εφαρμογή της κεί¬ 
μενης νομοθεσίας ή με τα οποία γίνεται ερμηνεία των σχετικών διατά¬ 
ξεων ή παρέχονται οδηγίες για την εφαρμογή αυτών. 

- Έγγραφα τα οποία αφορούν υποθέσεις του Ταχ. Τοιμιβυτηρϊου ή 
με τα οποία αναλαμβάνονται πάσης φύσεως υποχρεώσεις προς τρίτους, 
σύμφωνα με τις σχετικές διατάξεις νόμων, διαταγμάτων και αποφά¬ 
σεων του Διοικητικού Συμβουλίου του Ταχ. Ταμιευτηρίου. 

- Αποσπάσεις υπαλλήλων από την Κεντρική Υπηρεσία σε Περιφε¬ 
ρειακές Υπηρεσίες, από Περιφερειακές Υπηρεσίες στην Κεντρική Υπη¬ 
ρεσία, και από Περιφερειακή Υπηρεσία σε άλλη Περιφερειακή Υπηρε¬ 
σία. 

- Πράξεις ορισμού υπαλλήλων κάθε βαθμού για συμμετοχή σε συνέ¬ 
δριά, συμβούλια, Επιτροπές και Ομάδες Εργασίας. 

- Αποφάσεις για συγκρότηση Επιτροπών Εκκαθάρισης των αρ¬ 
χείων των Διευθύνσεων της Κεντρικής Υπηρεσίας. 

- Παραπεμπτικά έγγραφα στο Υπηρεσιακό Συμβούλιο για θέματα 
που αφορούν την Υπηρεσιακή Κατάσταση όλων των υπαλλήλων των 
Ταχυδρομικού Ταμιευτηρίου. 

- Πράξεις με τις οποίες ασκείται κάθε αρμοδιότητα που αναφέρεται: 

α) Στη διενέργεια Διοικητικών ανακρίσεων ή ερευνών καθώς και στη 

μετακίνηση Επιθεωρητών ή υπαλλήλων για τη διενέργεια έργων Επιθε¬ 
ώρησης ή για την εκτέλεση ειδικής υπηρεσίας με καθορισμό των εκτός 
έδρας ημερών, οι οποίες για μεν τους Επιθεωρητές δεν θα υπερβαίνουν 
τις 180 ημέρες το έτος, για δε τους λοιπούς υπαλλήλους τις 8 ημέρες 
κατά μήνα. 

β) Έγγραφα με τα οποία δίδεται απάντηση σε ερωτήματα άλλων 
Υπηρεσιών ή σε αναφορές και ερωτήματα πολιτών ή Νομικών Προσώ¬ 
πων για θέματα που δεν είναι νομολογιακά λυμένα, ή που αφορούν θέ¬ 
ματα αρμοδιότητας περισσοτέρων της μιας Διεύθυνσης. 

γ) Προτάσεις για έκδοση υπηρεσιακών διαβατηρίων των υπαλλή¬ 
λων. 

δ) Παραπεμπτικά έγγραφα στις αρμόδιες αρχές για.απαλλαγή από 
την Υπηρεσία για λόγους σωματικής ή πνευματικής ανικανότητας 
Προϊσταμένων Διευθύνσεων Κεντρικής Υπηρεσίας και Περιφερειακών 
Υπηρεσιών Ταχ. Ταμιευτηρίου. 

ε) Έγγραφα που απευθύνονται στο Συμβούλιο της Επικράτειας, στο 
Ελεγκτικό Συνέδριο, στο Νομικό Συμβούλιο του Κράτους και σε άλλα 
αρμόδια Πολιτικά και Διοικητικά Δικαστήρια. 

στ) Αποφάσεις πραγματοποίησης υπερωριακής εργασίας, νυχτερινής 
εργασίας, καθώς και εργασίας κατά τις Κυριακές του προσωπικού μόνι¬ 
μου και επί αυμβάσει του Ταχ. Ταμιευτηρίου. 

ζ) Πράξεις προκηρύξεως πληρώσεως θέσεων μόνιμου και επί συμβά¬ 
σεις προσωπικού. 

η) Εγκρίσεις κίνησης Κ.Υ. αυτοκινήτων εκτός έδρας. 

2. Ο Γενικός Διευθυντής προσυπογράφει τα έγγραφα που υπογράφο¬ 
νται από τα υπερκείμενα αυτού όργανα. 

Άρθρο 4 ..5..:·· 

Στους Προϊσταμένους Διευθύνσεων της Κεντρικής Υπηρεσίας μετα¬ 


βιβάζεται το δικαίωμα να υπογράφουν με «Εντολή Υπουργού» κατά πε¬ 
ρίπτωση: | 

- Πράξεις με τις οποίες ασκείται κάθε αρμοδιότητα που αναφέρεται 
στην εκτέλεση των αποφάσεων του Διοικητικού Συμβουλίου, ή στην τα¬ 
χεία διεξαγωγή και περάτωση όλων των υποθέσεων τις οποίες διαχειρί¬ 
ζονται οι αρμόδιες Διευθύνσεις. 

- Έγγραφα με τα οποία δίνονται απαντήσεις σε αιτήσεις επανεξέτα¬ 
σης ή σε υπομνήματα ή αναφορές παραπόνων ή καταγγελιών πολιτών 
για ενέργειες που έχουν γίνει ή για απαντήσεις που έχουν υπογραφεί 
από Προϊστάμενο Τμήματος. 

- Έγγραφα προς τις Περιφερειακές Υπηρεσίες με τα οποία δίνονται 
λύσεις σε θέματα που προκύπτουν κατά την εφαρμογή της κείμενης νο¬ 
μοθεσίας ή με τα οποία γίνεταϊ ερμηνεία για την έννοϊά των σχετικών 
διατάξεων που ισχύουν ή παρέχονται οδηγίες για την εφαρμογή αυτών; 

- Μετακινήσεις υπαλλήλων, εκτός Προϊσταμένων Τμημάτων, από 
Τμήμα σε Τμήμα της αυτής Διεύθυνσης. 

- Αλληλογραφία με τις Δημόσιες αρχές και τρίτους. 

- Πράξεις εκδιδόμενες με βάση τις κείμενες διατάξεις για την εκκα¬ 
θάριση των αρχείων της αυτής Διεύθυνσης. 

1. Πράξεις με τις οποίες ασκείται κάθε αρμοδιότητα που αναφέρεται: 

α) Στην έκδοση πιστοποιητικών ή βεβαιώσεων για ζητήματα της αρ- 

μοδιότητάς τους. 

β) Στην παραπομπή στο αρχείο εκείνων των υποθέσεων για τις 
οποίες έχουν.την εξουσία να αποφασίζουν σύμφωνα με όσες αρμοδιότη¬ 
τες τους έχουν ανατεθεί. 

γ) Στην παροχή πληροφοριών σε άλλες αρχές ή ιδιώτες, για ζητή¬ 
ματα της αρμοδιότητάς τους εφ’ όσον δεν ενδιαφέρουν γενικότερα την 
Υπηρεσία στην οποία υπάγονται, καθώς και στην αίτηση τέτοιων πλη¬ 
ροφοριών. . 

δ) Στην είσπραξη των ποσών που καταλογίζονται, σύμφωνα με τις 
διατάξεις που κάθε φορά ισχύουν για την είσπραξη δημοσίων εσόδων. 

ε) Στη χορήγηση των κανονικών αδειών σε όλο το προσωπικό που 
υπηρετεί στη Διεύθυνσή. V 

στ) Έγγραφα με τα οποία γίνεται ανακοίνωση ή γνωστοποίηση προς 
τις Περιφερειακές Υπηρεσίες, διαταγμάτων ή κανονιστικών αποφάσεων 
και τα εκτελεστικά αυτών έγγραφα. 

2. Πράξεις με τις οποίες ασκείται κάθε αρμοδιότητα που αναφέρεται: 

α) Στην αντιμετώπιση γενικά των υποθέσεων που υπάγονται στην 

αρμοδιότητα της οικείας Διεύθυνσης, εφ’ όσον αυτές δεν μπορούν να 
ενταχθούν σε υποθέσεις για τις οποίες είναι αρμόδιο να αποφανθεί άλλο 
ανώτερο υπηρεσιακό όργανο. 

β) Στην εκπλήρωση υποχρεώσεων αρμοδιότητας της οικείας Διεύ¬ 
θυνσης που έχουν αναληφθεί, ή υποχρεώσεων από τελεσίδικες κ.λπ. δι¬ 
καστικές αποφάσεις. 

γ) Στην αίτηση και παροχή πληροφοριών σε άλλες αρχές και φυσικά 
ή νομικά πρόσωπα για θέματα που ενδιαφέρουν γενικότερα την οικεία 
Διεύθυνση. 

Άρθρο 5 

Ειδικότερα στους Προϊσταμένους των παρακάτω Διευθύνσεων του 
Ταχυδρομικού Ταμιευτηρίου, μεταβιβάζεται το δικαίωμα να υπογρά¬ 
φουν «Με εντολή Υπουργού» πέραν των όσων αναφέρονται στο προηγού¬ 
μενο άρθρο: 

1. Στο Προϊστάμενο της Διεύθυνσης Προσωπικού και: 

- Πράξεις που αναφέρονται: 

- Στη χορήγηση πάσης φύσης αδειών, πλην κανονικών, σε υπαλλή¬ 
λους της Κεντρικής Υπηρεσίας, εκτός Προϊσταμένων Διευθύνσεων. 

- Στη χορήγηση κανονικών αδειών χωρίς αποδοχές καθώς και γο¬ 
νικών σε όλο το προσωπικό του Ταχυδρομικού Ταμιευτηρίου. 

- Στη χορήγηση κανονικών αδειών στους Προϊσταμένους καταστη¬ 
μάτων που δεν υπάγονται σε Περιφερειακές Διευθύνσεις. 

- Πράξεις που αναφέρονται στη χορήγηση των πιο πάνω αδειών στο 
μη μόνιμο Προσωπικό. 

- Παραπεμπτικά έγγραφα στις αρμόδιες αρχές για απαλλαγή από 
την Υπηρεσία για λόγους σωματικής ή πνευματικής ανικανότητας, κα¬ 
θώς και για θέση σε διαθεσιμότητα υπαλλήλων εκτός Προϊσταμένων 
Διευθύνσεων Κεντρικής Υπηρεσίας και Περιφερειακών Υπηρεσιών. 

- Αποφάσεις για τη χορήγηση κάθε είδους επιδόματος που προβλέ- 

πεται από τις ισχύουσες διατάξεις στους υπαλλήλους του Ταχ. Ταμιευ¬ 
τηρίου. " ! 

'· - Εγκρίσεις μετάβασης στο εξωτερικό για ιδιωτικούς λόγους υπαλ¬ 
λήλων που είναι εξουσιοδοτημένοι σε θέματα Π.Σ.Ε.Α. 

- Εγκρίσεις χορήγησης αντιγράφων από το τηρούμενο στη Διεύ- 
θυνση Προσωπικού αρχείο εμπιστευτικών εγγράφων. 

- Προτάσεις επιλογής υπαλλήλων για παρακολούθηση προγραμμά¬ 
των εκπαίδευσης. 1 

- Εντολές για πληρωμές που αφορούν έξοδα Διοίκησης του Ταχ. 
Ταμιευτηρίου, μέσα στα όρια των πιστώσεων που αυτές είναι εγκεκριμέ¬ 
νες με τον Προϋπολογισμό και σύμφωνα με τις διατάξεις των νόμων, 
των διαταγμάτων των συμβάσεων και των αποφάσεων του Διοικητικού 
Συμβουλίου. 

Αποφάσεις για συγκρότηση Επιτροπών Εκκαθάρισης των αρχείων 
των Καταστημάτων Ταχ. Ταμιευτηρίου που δεν υπάγονται σε Περιφε¬ 
ρειακές Διευθύνσεις. 

2. Στον Προϊστάμενό της Διεύθυνσης Επιθεώρησης και: 

- Προτάσεις για έκδοση από τα Ελληνικά Ταχυδρομεία (ΕΛ-ΤΑ) 
διαταγών για διενέργεια από επιθεωρητές αυτών επιθεώρησης και 
ελέγχου των διαχειρίσεων Ταμιευτηρίου των Ταχυδρομικών Γραφείων. 

3. Στον Προϊστάμενο της Διεύθυνσης Προμηθειών και Περιουσίας 
και: 

- Έγγραφα για θέματα εγκατάστασης ή επέκτασης τηλεφωνικών 
συνδέσεων για την εξυπηρέτηση της Κεντρικής Υπηρεσίας και Περιφε¬ 
ρειακών Υπηρεσιών του Ταχ. Ταμιευτηρίου. 

4. Στον Προϊστάμενο της Διεύθυνσης Τεχνικών Υπηρεσιών και: 

- Μετακινήσεις των υπαλλήλων της Διεύθυνσης σε,Καταστήματα 
της περιοχής Αττικής για τη συντήρηση ή επιδιόρθωση βλαβών των 
κτιρίων και του ηλεκτρομηχανολογικού εξοπλισμού. 

- Εντολές για επισκευή οχημάτων του Ταχ. Ταμιευτηρίου. 

Άρθρο 6 

Στους Προϊσταμένους των Περιφερειακών Διευθύνσεων μεταβιβάζε¬ 
ται το δικαίωμα να υπογράφουν «Με εντολή Υπουργού». 

- Εγκύκλιες διαταγές και οδηγίες που έχουν σχέση με την ομαλή 
και εύρυθμη λειτουργία όλων των Καταστημάτων της Διεύθυνσης που 
προΐστανται. 

- Απαντήσεις σε αιτήσεις επανεξέτασης ή σε υπομνήματα ή αναφο¬ 
ρές παραπόνων ή καταγγελιών πολιτών για ενέργειες που έχουν γίνει ή 
για απαντήσεις από Προϊσταμένους Καταστημάτων της Διεύθυνσης που 
προΐστανται. 

-Έγγραφα στα Καταστήματα με τα οποία δίνονται λύσεις για θέ¬ 
ματα που προκύπτουν κατά την εφαρμογή της κείμενης νομοθεσίας, ή 
με τα οποία δίνεται ερμηνεία για την έννοια των σχετικών διατάξεων 
που ισχύουν, ή παρέχονται οδηγίες για την εφαρμογή αυτών. 

- Μετακινήσεις υπαλλήλων εκτός Προϊσταμένων Καταστημάτων 
και εναλλασσομένων Τμημάτων αυτών, από Κατάστημα σε άλλο Κατά¬ 
στημα της Διεύθυνσης που προΐστανται. 

- Χορηγήσεις πάσης φύσεως αδειών, εκτός κανονικών χωρίς απο¬ 
δοχές, γονικών και εκπαιδευτικών, σε όλο το προσωπικό που υπηρετεί 
στη Διεύθυνση. 

- Πιστοποιητικά ή βεβαιώσεις για ζητήματα για τα οποία τηρούν 
σχετικό αρχείο. 

- Αποφάσεις για συγκρότηση Επιτροπών Εκκαθάρισης των Αρ¬ 
χείων και 

Πράξεις εκδιδόμενες με βάση τις κείμενες διατάξεις για την εκκαθά¬ 
ριση των Αρχείων της Διεύθυνσης που προΐστανται. 

- Παραπομπές στο αρχείο υποθέσεων για τις οποίες έχουν την εξου¬ 
σία να αποφασίζουν σύμφωνα με τις αρμοδιότητες που τους έχουν ανα- 
τεθεί. 

- Τα έγγραφα με τα οποία παρέχονται πληροφορίες σε άλλες αρχές 
ή ιδιώτες, για ζητήματα της αρμοδιότητάς τους, εφ’ όσον δεν ενδιαφέ¬ 
ρουν γενικότερα την Υπηρεσία στην οποία υπάγονται, καθώς και τα έγ¬ 
γραφα με τα οποία ζητούνται τέτοιες πληροφορίες. 

Άρθρο 7 

Στους Προϊσταμένους Τμημάτων της Κεντρικής Υπηρεσίας του Ταχ. 
Ταμιευτηρίου, μεταβιβάζεται το δικαίωμα να υπογράφουν «Με εντολή 
Υπουργού». 

- Έγγραφα με τα οποία παρέχονται ή ζητούνται στοιχεία και πλη¬ 
ροφορίες για θέματα αρμοδιότητας του οικείου Τμήματος. 

- Έγγραφα διαδικαστικού χαρακτήρα τα οποία αφορούν τη συ¬ 


μπλήρωση ελλιπούς αλληλογραφίας ή την επιστροφή αλληλογρα- 

φίας. · . 

- Έγγραφα υπομνηστικά σε θέματα αρμοδιότητας του οικείου Τμή¬ 
ματος που δεν έχουν, το γενικότερο ενδιαφέρον της οικείας Διεύθυνσης, 
ως και έγγραφα προπαρασκευαστικά και διαβιβαστικά. , 

- Έγγραφα απαντητικά σε αναφορές και έγγραφα πολιτών, υπηρε¬ 
σιών και Νομικών Προσώπων για θέματα στα οποία έχει λάβει θέση η 
Υπηρεσία πλην αναφορών παραπόνων. 

- Έγγραφα διαβιβαστικά πράξεων που δημοσιεύονται στην Εφημε¬ 
ρίδα της Κυβέρνησης. 

- Πιστοποιητικά και βεβαιώσεις για νόμιμη χρήση που αφορούν θέ¬ 
ματα τα οποία μπορούν να βεβαιωθούν από τα τηρούμενα στοιχεία 
τους. 

- Εγκρίσεις για χορήγηση αντιγράφων αδιαβάθμητων εγγρά¬ 
φων. 

- Πράξεις θέσεως εγγράφων στο αρχείο. 

- Επικυρώσεις αντιγράφων των εγγράφων που εισέρχονται και 
εξέρχονται από το Τμήμα τους. 

Άρθρο 8 

1. Στον Προϊστάμενο του Τμήματός Διοικήσεως Προσωπικού μετα¬ 
βιβάζεται η εξουσία να υπογράφει «Με εντολή ΥπουργΌύ» πέρα των 
όσων αναφέρονται στο Προηγούμενο άρθρο και: 

- Έγγραφα με τα οποία γίνονται ανακοινώσεις που αναφέρονται 
στην υπηρεσιακή κατάσταση των υπαλλήλων. 

- Έγγραφα με τα οποία κοινοποιούνται οι αλφαβητικές καταστά¬ 
σεις με τα στοιχεία των υπαλλήλων (Ν. 1586/1986 άρθρο 8). 

- Έγγραφα με τα οποία διαβιβάζονται δικαιολογητικά για συντα- 
ξιοδότηση υπαλλήλων, ανεξάρτητα από βαθμό. 

- Αντίγραφα από τα επίσημα στοιχεία του Προσωπικού Μητρώου 
των υπαλλήλων, καθώς και των Πρακτικών του Υπηρεσιακού Συμβου¬ 
λίου και την επικύρωσή τους. 

- Πιστοποιητικά και βεβαιώσεις για την υπηρεσιακή κατάσταση 
των υπαλλήλων οι οποίοι υπηρετούν ή αποχώρησαν από την Υπηρεσία. 

- Έγγραφα παραπομπής υπαλλήλων της Κεντρικής Υπηρεσίας για 
Υγειονομική εξέταση. 

- Θεωρήσεις βιβλιαρίων νοσηλείας των υπαλλήλων της Κεντρικής 
Υπηρεσίας και μελών των οικογενειών τους. 

- Πράξεις βεβαίωσης της ακρίβειας αντιγράφων ή φωτοαντιγρά¬ 
φων εμπιστευτικών εγγράφων. 

2. Στον Προϊστάμενο του Τμήματος Γραμματείας μεταβιβάζεται η 
αρμοδιότητα να υπογράφει «Με εντολή Υπουργού»: 

- Πράξεις βεβαίωσης της ακρίβειας αντιγράφων και φωτοαντιγρά¬ 
φων οποιωνδήποτε εγγράφων εκτός των εμπιστευτικών και γενικώς δι- 
καιολογητικών ύστερα από αντιπαραβολή τους με το επιδεικνυόμενο 
σχετικό πρωτότυπο ή το ακριβές αντίγραφο. 

- Πράξεις βεβαίωσης του γνήσιου της υπογραφής του προσωπικού 
και των ενδιαφερομένων πολιτών. 

3. Στον Προϊστάμενο του Τμήματος Μέτρων Ασφαλείας και Χρημα¬ 
ταποστολών της Διεύθυνσης Προσωπικού. 

- Πράξεις κίνησής και διαταγής πορείας Κρατικής Υπηρεσίας αυτο¬ 
κινήτων του Ταχ. Ταμιευτηρίου στην Περιοχή Αττικής. 

..,,. Άρθρο 9 

Στους Προϊσταμένους των Τμημάτων Διοίκησης των Περιφερειακών 
Διευθύνσεων μεταβιβάζεται η εξουσία να υπογράφουν «Με εντολή 
Υπουργού» εκτός των αναφερομένων στο άρθρο 5 της παρούσας και: 

- Θεωρήσεις βιβλιαρίων νοσηλείας υπαλλήλων και μελών οικογε¬ 

νειών τους, καθώς και έγγραφα παραπομπής για υγειονομική εξέταση 
υπαλλήλων που υπηρετούν στα Καταστήματα που υπάγονται στη Διεύ¬ 
θυνση. , 

Άρθρο 10 

Στους Προϊσταμένους Καταστημάτων Νομών που δεν υπάγονται σε 
Περιφερειακές Διευθύνσεις, μεταβιβάζεται η εξουσία να υπογράφουν με 
«Εντολή Υπουργού» πράξεις που αναφέρονται: 

- στη χορήγηση κανονικών αδειών, 

- θεωρήσεις βιβλιαρίων νοσηλείας υπαλλήλων και μελών οικογε¬ 
νειών τους, καθώς και έγγραφα παραπομπής για υγειονομική εξέταση 
σε όλο το Προσωπικό των Καταστημάτων που προΐσταται και Γραφεία 
ευθύνης των. 

Άρθρο 11 

1. Όταν, λόγω της σοβαρότητας ή της φύσης του εγγράφου, εκείνοι 
στους οποίους μεταβιβάζεται η εξουσία κατά τα ανωτέρω, θεωρούν εν- 
δεδειγμένη την έκδοση αυτού με την υπογραφή ανωτέρου οργάνου, το 
σχετικό έγγραφο θα υπογράφεται από το ανωτέρω όργανο κατά την 
κρίση του τελευταίου. 

Το ιεραρχικά αρμόδιο, ανώτερο όργανο μπορεί κατά την κρίση του να 
ζητεί από ιεραρχικά αρμόδιο κατώτερο να του προσκομίζει για υπο¬ 
γραφή έγγραφα αποφάσεις κ.λπ. 

2. Σε περίπτωση διαφωνίας, τα σχετικά έγγραφα υπογράφονται από 
το αμέσως ανώτερο κλιμάκιο μετά το εξουσιοδοτημένο όργανο. 

3. Επιφυλάσσεται πάντοτε το δικαίωμα σε κάθε ανώτερο κλιμάκιο να 
επισημαίνει θέματα ιδιάζουσας σημασίας και να παρέχει για τα θέματα 
αύτά ειδικές οδηγίες στα κατώτερα κλιμάκια. 

4. Ελλείποντος, κωλυομένου ή απόντος του Γενικού Διευθυντού οι 
καθοριζόμενες με την παρούσα αρμοδιότητες μεταβιβάζονται στο Γε¬ 
νικό Γραμματέα. 

5. Ελλείποντος, κωλυομένου ή απόντος Προϊσταμένου Διεύθυνσης, 
Τμήματος ή Καταστήματος που εξουσιοδοτείται με την παρούσα να 
υπογράφει «Με εντολή Υποργού», η εξουσιοδότηση ισχύει για το νόμιμο 
οιναπληρωτή του. 

6. Κάθε διοικητική πράξη εκδιδόμενη με βάση την εξουσιοδοτική 
αυτή απόφαση πρέπει να φέρει στο προοίμιό της τα στοιχεία αυτής. 

7. Έγγραφα απαντητικά σε έγγραφα άλλων υπηρεσιών υπογράφο¬ 
νται από όργανα της Υπηρεσίας τουλάχιστον ισόβαθμα προς εκείνα πού 
έχουν υπογράψει τα έγγραφα αυτά. 

Άρθρο 12 

Καταργείται η σχετική απόφαση του Υφυπουργού Μεταφορών και 
Επικοινωνιών 19152/31.1.1989 (ΦΕΚ 83/Β77.2.1989). 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 24 Ιουνίου 1992 

' Ο ΥΠΟΥΡΓΟΣ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 



Αριθ, ΕΣ. 11204 (7) 

Σύσταση Νομικού Προσώπου στο Ν. Φθιώτιδας με την επωνυμία «ΔΗ- 
, ΜΟΤΙΚΗ ΦΙΛΑΡΜΟΝΙΚΗ ΑΤΑΛΑΝΤΗΣ». 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Τις διατάξεις των άρθρων 187, 295 και 296 του Π.Δ/τος 
323/89 περί Δημοτικού και Κοινοτικού Κώδικα. 

2. Την 3/36/1992 απόφαση του Δημοτικού Συμβουλίου Αταλά¬ 

ντης Νομ. Φθ/δας, για σύσταση Νομικού Προσώπου, αποφασί¬ 
ζουμε;· . ·■:- ■■; '■:· . ' ·'-■ 

1. Συνιστάται Νομικό Πρόσωπο με την επωνυμία «ΔΗΜΟΤΙΚΗ ΦΙ¬ 
ΛΑΡΜΟΝΙΚΗ ΑΤΑΛΑΝΤΗΣ». 

2. Σκοπός του συνιστώμενου Νομικού Προσώπου είναι η διάδοση της 
μουσικής με τη δημιουργία τμημάτων Φιλαρμονικής ορχήστρας και 
μανδολινάτας κ.λπ. 

3. Οι οικονομικοί πόροι της Δημοτικής Φιλαρμονικής θα προέρχο¬ 
νται από α) επιχορήγηση του Δήμου με το ετήσιο ποσό των 1.500.000 
δρχ. β) επιχορήγηση ΥΠ.ΠΟ γ) Νομαρχία Φθ/δας και ΥΠ.ΕΣ. και δ) 
από διάφορες δωρεές, εισφορές και εκδηλώσεις. 


4. Το συνιστώμενο νομικό πρόσωπο διοικείται από επταμελές (7) 
Διοικητικό Συμβούλιο αποτελούμενΟ από α) εκάστοτε Δήμαρχο Αταλά¬ 
ντης, ως Πρόεδρο, β) τρεις (3) Δημ. Συμβούλους και γ) τρεις (3) φιλό- 
μουσους δημότες. Τα υπό (β) και (γ) στοιχεία, μέλη θα ορίζονται από το 
Δημοτικό Συμβούλιο. 

Ο Πρόεδρος του Διοικητικού Συμβουλίου θα εκπροσωπεί το Νομικό 
Πρόσωπο ενώπιον του Δικαστηρίου και κάθε άλλης αρχής. 

Ο Αντιπρόεδρος εκλέγεται από τα μέλη του Διοικητικού Συμβουλίου. 

Η θητεία των μελών του Διοικητικού Συμβουλίου είναι τετραετής και 
θα ακολουθεί τη Δημοτική περίοδο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λαμία, 10 Ιουνίου 1992 

Ο Νομάρχης 
ΓΕΩΡΓ. ΚΑΛΑΝΤΖΗΣ 



Αριθ. 4526 (8) 

Διάλυση Διαδημοτικής επιχείρησης «ΚΑΡΔΑΜΥΛΑ» στο Ν. Χίου. 

Ο ΝΟΜΑΡΧΗΣ ΧΙΟΥ 

Έχοντας υπόψη: 

1. Τις διατάξεις του άρθρου 267 του Π.Δ. 323/89. 

2. Το Π.Δ. 250/1989 (ΦΕΚ 118/Α/89) με το οποίο μεταβιβάζο¬ 
νται αρμοδιότητες στους Νομάρχες. 

3. Την αριθμ. 37575/28.6.1988 απόφαση του Υπουργού Εσωτερι¬ 
κών, που δημοσιεύθηκε στο 500/19.7.1988 ΦΕΚ Β' «περί συστάσεως 
Δημοτικής Επιχείρησης παραγωγής ηλεκτρικής ενέργειας στο Δήμο 
Καρδαμύλων με την επωνυμία «ΚΑΡΔΑΜΥΛΑ». 

4. Την αριθμ. 14/1992 απόφαση του Δημοτικού Συμβουλίου Καρ¬ 
δαμύλων. 

5. Το γεγονός ότι η εν λόγω Δημοτική Επιχείρηση δεν λειτούργησε 
καθόλου, αποφασίζουμε: 

Διαλύεται ή Δημοτική επιχείρηση παραγωγής ηλεκτρικής ενέργειας 
στο Δήμο Καρδαμύλων με την επωνυμία «ΚΑΡΔΑΜΥΛΑ» που είχε συ- 
σταθεί με την 1/1988 Α.Σ και 37575/88 απόφαση του Υπουργού 
Εσωτερικών. 

Τα περιουσιακά της στοιχεία επανέρχονται στον Δήμο που τα έχει 
διαθέσει με την σύστασή της. 1 

Η απόφαση αυτή να δημοσιευθεί στην Εφημερίδα της Κυβερνήσεως. 

Χίος, 16 Ιουνίου 1992 

Ο Νομάρχης . 

Γ. ΝΕΓΡΗΣ 



ΔΙΟΡΘΩΣΕΙΣ ΣΦΑΛΜΑΤΩΝ 

(9) 

Στο ΦΕΚ 398/19.6.92 (τ.Β’) στο οποίο δημοσιεύθηκε απόφαση του 
Υπουργού Δημόσιας Τάξης σχετικά με τη λειτουργία της εφημερίδας 
«ΤΑ ΝΕΑ ΤΗΣ ΑΓΡΟΦΥΛΑΚΗΣ», διορθώνονται: 1) στο άρθρο 1 πα- 
ράγρ. 1 το εσφαλμένο «εκδίδει μηνιαία εφημερίδα» στο ορθό «εκδίδει δη- 
μηνιαία», 2) Στο άρθρο 2 παράγρ. 1 το εσφαλμένο «κάθε μήνα» στο ορθό 
«κάθε δίμηνο» και 3) Στο άρθρο 4 παράγρ. 5 το εσφαλμένο «εκάστου 
μήνα» στο ορθό «εκάστου διμήνου». 

·■ \ (Από το Υπουργείο Δημόσιας Τάξης) 

ΕΘΙΜΙΚΟ ΤΥΠΟΓΡΑΦΕΙΟ ~ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρΐου 34 

Οι Υπηρεσίες του ΕΘΙΜΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕίΕΧ 

22.3211 ΥΡΕΤ <3Β 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών "Σολωμού 51 τηλ.: 52.39.762 
,* ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52,48.141 

* Τμήμα πληροφόρησης: Πα τα δημοσιεύματα των ΦΕΚ Καποδιστρΐου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή τής αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (βσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. 0α σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 

' Η ετήσια συνδρομή είναι: 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 

Για 

το Τεύχος Α' 

Δρχ. 

13.000 

Δρχ. 

650 

β) 

» 

» 

» 

Β' 

» 

23.000 

» 

1.150 

Υ) 

» 

» 

» 

Γ' 

» 

7.000 

» 

350 

δ) 

» 

» 

» 

Δ' 

» 

22.000 

» 

1.100 

ε) 

» 

» 

» 

Αναπτυξιακών Πράξεων 

» 

15.000 

» 

750 

στ) 

,» 

» 

» 

Ν.Π.Δ.Δ. 

» 

7.000 

» 

350 

ζ) 

» 

» 

» 

ΠΑΡΑΡΤΗΜΑ 

» 

4.000 

» 

200 

η) 

» 

» 

• » 

Δελτ. Εμπ.& Βιομ. Ιδ. 

» 

7.000 

» 

350 

θ) 

» 

» 

» 

Αν. Ειδικού Δικαστηρίου 

» 

2.000 

» 

100 

ι) 

» 

» 

» 

Α.Ε. & Ε.Π.Ε. 

» 

50.000 

» 

2.500 

ια) 

Για 

όλα 

τα Τεύχη 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























